OpenLLM-France/wikimedia huggingface dataset:
# Wellington (Missouri)

Wellington és una població dels Estats Units a l'estat de Missouri. Segons el cens del 2000 tenia 784 habitants.

## Demografia

Segons el cens del 2000, Wellington tenia 784 habitants, 343 habitatges, i 218 famílies. La densitat de població era de 275,2 habitants per km².
Dels 343 habitatges en un 28% hi vivien nens de menys de 18 anys, en un 50,1% hi vivien parelles casades, en un 11,7% dones solteres, i en un 36,2% no eren unitats familiars. En el 32,7% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,85.
Per edats la població es repartia de la següent manera: un 23,1% tenia menys de 18 anys, un 7,9% entre 18 i 24, un 28,4% entre 25 i 44, un 23,1% de 45 a 60 i un 17,5% 65 anys o més.
L'edat mediana era de 39 anys. Per cada 100 dones de 18 o més anys hi havia 89,6 homes.
La renda mediana per habitatge era de 32.500 $ i la renda mediana per família de 41.071 $. Els homes tenien una renda mediana de 32.031 $ mentre que les dones 23.250 $. La renda per capita de la població era de 17.997 $. Entorn del 6% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wellington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Wellington». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Kinder

«Kinder» té aquests significats:
* Kinder (Louisiana), població dels Estats Units a l'estat de Louisiana
* Manfred Kinder (Königsberg, 1938) atleta alemany especialista en els 400 metres i 800 metres
* Ou Kinder, Kinder Sorpresa, Kinder Surprise o Kinder Überraschung, producte de la marca comercial italiana Kinder, pertanyent
* Xocolates Kinder, marca comercial de productes infantils de xocolata de l'empresa Ferrero, que va ser llançada al mercat l'any 1968
# William Buckland

William Buckland (Axminster, Anglaterra, 12 de març de 1784 - ?, 14 d'agost de 1856) va ser un prominent naturalista, geòleg i paleontòleg britànic que escrigué la primera descripció completa d'un dinosaure. Fou membre de la Royal Society. Es va casar amb Mary Buckland.
També va descobrir l'esquelet humà del Paleolític Superior anomenat Dama Vermella de Paviland
Favorable al creacionisme antic de la Terra i a la teoria del Diluvi Universal, va ser convençut de la realitat de les glaciacions de Louis Agassiz.

## Referències

* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* Buckland en el Museu d'Història Natural de la Universitat d'Oxford Arxivat 2018-04-22 a Wayback Machine.
# Kinziggau

El Kinziggau fou una regió històrica alemanya d'administració comtal sota els francs a l'època medieval, que s'estenia al llarg del riu Kinzig a Hessen. El Kinziggau era la província inferior més al nord del Maingau. Altres províncies inferiors eren el Rodgau i el Bachgau al sud així com el Plumgau al sud-oest.
Anava de la boca del Kinzig fins al Main i fins al damunt de Gelnhausen. Els llocs principals eren: Höchst, Wirtheim, Kassel, Bieber i Lohrhaupten. L'àrea pertanyia a l'arxidiaconat d'Aschaffenburg.
L'únic comte de Kinziggau conegut fou:

## Bibliografia

* Kurt Blaum, Erwin Stein (Hg.): Die Stadt Hanau, der Main- und der Kinziggau. Deutscher Kommunal-Verlag, Berlin-Friedenau 1929. (alemany)
# Kilchberg (Zúric)

Kilchberg és un municipi de Suïssa al districte de Horgen en el cantó de Zúric. El 2013 tenia 7.767 habitants.

## Història

Kilchberg és mencionat per escrit per primera vegada l'any 1248 com Hilchberch. El 1250 es menciona com Kilchperch. Kilchberg formava part de Bendlikon.

## Indústria

Kilchberg és la seu de l'empresa Lindt & Sprüngli.

## Residents coneguts

* L'escriptor Thomas Mann va fer de Kilchberg la seva residència quan tornà a Europa després de la Segona Guerra Mundial: és enterrat al cementiri del poble.
* Carl Nägeli, botànic
* Conrad Ferdinand Meyer morí a Kilchberg (1898). Hi té dedicat un museu.
* David Sprüngli-Schwartz, mestre xocolater i el seu fill tenien fàbriques i moriren a Kilchberg. La seva marca de xocolata Lindt & Sprüngli, es coneix com a xocolata Lindt.

## Referències

* 1 2 Plantilla:HDS

## Enllaços externs

* Kilchberg - Lloc web oficial
# Kilchberg (Basilea)

Kilchberg és un municipi del cantó de Basilea-Camp (Suïssa), situat al districte de Sissach.

## Enllaços externs

* Kilchberg (Basilea) en Alemany, Francès o Italià al Diccionari històric de Suïssa.
* Web oficial del municipi
# Ximon bar Yohaï

Ximó Bar Yohai, o Simeó Bar Yochai (en hebreu: שמעון בר יוחאי) va ser un rabí que va viure a Galilea, Israel, durant l'època de la dominació romana i després de la destrucció del segon Temple de Jerusalem, va viure entre finals del segle primer i principis del segle segon de l'era cristiana. Va morir probablement a Merom un 18 de Iar del calendari hebreu.

## Cabalista

La tradició oral jueva diu que després d'haver fet comentaris crítics contra el governador romà, va ser condemnat a mort i va haver d'exiliar-se a una gruta durant 13 anys, en el curs dels quals suposadament (d'acord amb la tradició Cabalista) va escriure el Zohar, obra fonamental de la Càbala i de la mística jueva.

## Sant

Avui dia és considerat com un sant per algunes comunitats jueves sefardites, i també pels cabalistes. Tots els anys s'organitza una peregrinació a la seva tomba a Merom (coincidint amb Lag ba-Ómer).

## Història

Ximó Bar Yojai estudià a Yavne, prop de Bené-Berac, a una ieixivà fundada pel rabí Akiva ben Iosef, del qual va ser un dels més eminents deixebles. No obstant això, Akiva ben Iosef es va negar a concedir-li el títol de rabí pel seu caràcter, i només va poder accedir a aquest títol després de la mort del seu mestre, qui va ser executat per ordre de l'emperador Adrià per haver desobeït la prohibició d'ensenyar la Torà.
Segons la tradició, és autor de nombrosos miracles. En particular, al voltant de l'any 138, en ser enviat a Roma com a ambaixador, per sol·licitar a l'emperador Antoní Pius l'abolició dels decrets que prohibien seguir el culte jueu. Segons aquesta tradició va aconseguir la benevolència imperial després d'exorcitzar la filla de l'emperador.
Bar Yojai tenia forts sentiments anti-romans i les persecucions el van obligar a fugir, el 161, per refugiar-se a una cova, i després a amagar-se a Tiberíades i altres ciutats de Galilea. L'àngel Metatron li va revelar la fi del món i l'arribada del Messies.

## Ensenyaments

Ximon Bar Yojai estudiava envoltat dels seus deixebles, els rabins Eleazar (el seu fill), Judá, Jossé Hiya i el rabí Isaac.
Els seus ensenyaments s'orientaven sobre dos preceptes fonamentals:
* l'oració desinteressada
* la superioritat de l'estudi

## Obres

No existeix cap obra que pugui atribuir-se amb certesa a Ximon Bar Yojai, no obstant això se li atribueixen diverses, entre les més importants:
* Sifre; un comentari dels Nombres i del Deuteronomi,
* Mejilta; comentari de l'Èxode,
* Zohar; de la qual es diu que va dictar el text als seus deixebles (alguns moviments qüestionen aquesta autoria, i ho atribueixen a Moisès de Lleó).

## Vegeu també

* Zohar

## Bibliografia

* El Zohar: el llibre de l'esplendor. Barcelona: Edicions Obelisc, 1996. ISBN 978-84-7720-463-3.
# Wordle

El Wordle és un joc de paraules en línia gratuït inventat l'any 2021 per Josh Wardle. Gràcies a la seva popularitat a Twitter, el joc va tenir un èxit immediat en la seva versió en anglès. Ràpidament es va oferir en altres idiomes i es va imitar en altres versions.

## Descripció

L'objectiu del joc és endevinar una paraula concreta de cinc lletres en un màxim de sis intents, escrivint lletres en una pantalla de sis línies de cinc caselles cadascuna. El jugador escriu a la primera línia una paraula de cinc lletres de la seva elecció i introdueix la seva proposta. Després de cada proposició, les lletres apareixen en color: el fons gris representa les lletres que no estan a la paraula cercada, el fons groc representa les lletres que es troben en altres llocs de la paraula i el fons verd representa les lletres que estan al lloc correcte en la paraula a trobar.

## Història

Josh Wardle és un desenvolupador de programari que ha col·laborat en el desenvolupament de dues experiències socials per a Reddit. En un període de confinament a causa de la pandèmia de la Covid-19, va inventar el joc per a la seva parella, una entusiasta dels jocs de trencaclosques. Veient l'entusiasme de la seva parella i de la seva família, va decidir posar el seu joc en línia. El desembre de 2021, va afegir la possibilitat de compartir els seus resultats a les xarxes socials mitjançant emojis. L'èxit va ser immediat: l'1 de novembre de 2021 hi van jugar 90 persones, i al cap d'unes setmanes, més de dos milions.

## Versió en català

A principis del 2022, el desenvolupador Gerard López López va adaptar el joc al català, amb el nom de WordleCAT. WordleCAT funciona amb el Diccionari Informatitzat de l'Scrabble en català (DISC), a diferència del que utilitza el Paraulògic, que és el DIEC2. El DISC es basa en el DIEC2 però conté un major nombre de paraules acceptades.

## Referències

* ↑ Reino, Miguel Ángel. «Wordle, la nova addicció lingüística en línia», 09-01-2022. [Consulta: 16 gener 2022].
* ↑ Victor, Daniel «Wordle Is a Love Story» (en anglès). The New York Times, 03-01-2022. ISSN: 0362-4331.
* ↑ «What is Wordle? The new viral word game delighting the internet» (en anglès), 23-12-2021. [Consulta: 16 gener 2022].
* ↑ 324cat. «"Wordle": així és el nou Paraulògic sorgit d'una història d'amor», 10-01-2022. [Consulta: 16 gener 2022].
* ↑ NacióDigital. «Wordle, el nou joc d'èxit sobre el català | NacióDigital». [Consulta: 16 gener 2022].
* ↑ «Si t’agrada el Paraulògic, tens un joc nou: Wordle en català», 01-09-2022. [Consulta: 16 gener 2022].
* ↑ «6 trucs per resoldre el Wordle, el nou joc viral en català». [Consulta: 16 gener 2022].
* ↑ «'Wordle', el nou joc de paraules que ha eclipsat Twitter», 10-01-2022. [Consulta: 16 gener 2022].

## Vegeu també

* Mastermind
* Paraulògic

## Enllaços externs

* WordleCAT, la versió en català de Wordle
# Werner Keller

Werner Keller (Gut Nutha, Anhalt, 13 d'agost de 1909 - Ascona, 29 de febrer de 1980) va ser un funcionari alemany, periodista, escriptor i militant contra el nacionalsocialisme durant la Segona Guerra Mundial.

## Vida

Werner Keller va estudiar enginyeria mecànica i medicina i després jurisprudència a Berlín, Zúric, Rostock i Jena. El 1933 es doctorà en dret a Jena.
Com a empleat sènior del ministeri d’armament d'Albert Speer, va salvar la vida de nombrosos jueus. Keller va planejar un audaç intent d'assassinat contra Hitler i va organitzar un grup de resistència a Berlín. Fou condemnat a mort pels tribunals populars. El febrer de 1945, amb l'ajut d'amics d'alt rang, va ser traslladat a Fort Zinna, la presó a Torgau de la Wehrmacht, just abans de l'execució prevista. Keller va ser finalment alliberat per les tropes nord-americanes (69a Divisió d'Infanteria dels Estats Units) a finals d'abril.
Després de la Segona Guerra Mundial, va treballar inicialment com a periodista i publicista acadèmic a Hamburg. Va treballar per a Nordwestdeutscher Rundfunk, Die Welt, Die Zeit i va il·lustrar revistes com Stern i Neue Illustrierte. Aquí també va utilitzar el pseudònim de Norman Alken.
El seu llibre Und die Bibel hat doch recht, publicat per primera vegada el 1955, tingué una tirada de més d’un milió d'exemplars a Alemanya i va ser traduït a més de 20 idiomes.

## Obra

* Der Untergang des Anfechtungsrechts der Ehelichkeit gemäß § 1593 BGB durch Verzicht und Anerkennung.
* Und die Bibel hat doch recht.
* Ost minus West = Null.
* Und die Bibel hat doch recht – in Bildern.
* Und wurden zerstreut unter alle Völker – Die nachbiblische Geschichte des jüdischen Volkes.
* Denn sie entzündeten das Licht. Geschichte der Etrusker – die Lösung eines Rätsels.
* Was gestern noch als Wunder galt. Die Entdeckung geheimnisvoller Kräfte des Menschen.

## Enllaços externs

* «Bibliografia relacionada amb Werner Keller» (en alemany). Al catàleg de la Biblioteca Nacional d'Alemanya.
* Article sobre Werner Keller, Die Zeit, 31. March 1967
* Fotografia de Werner Keller en la web sobre el diàleg entre jueus i cristians (en alemany)
# Casa Quintana

«Casa Quintana» té aquests significats:
* Casa Quintana (Caldes de Malavella), casa a la Selva
* Casa Quintana (Arenys de Mar), casa al Maresme
* Casa Quintana (Manlleu), casa a Osona
# Subjuntiu

El subjuntiu és un mode verbal dels modes irreals epistèmics, és a dir, que es refereix a aquelles afirmacions que podrien esdevenir-se però que encara no tenen lloc (i podrien no passar pas). El seu nom fa referència al fet que sol aparèixer en una oració subordinada, i depèn d'una altra proposició expressada en indicatiu. Pot adoptar formes concretes, com en les llengües romàniques, o deduir-se de la construcció gramatical malgrat que presenti un aspecte idèntic a altres modes, com en la major part de les llengües germàniques.
El català inclou quatre temps del subjuntiu: present, imperfet, perfet i plusquamperfet, que es formen amb arrels derivades del llatí i que al seu torn són una síntesi de dos modes del protoindoeuropeu: el subjuntiu i l'optatiu.
Viccionari
# Annie Get Your Gun

Annie Get Your Gun és una pel·lícula musical estatunidenca de George Sidney estrenada el 1950, segons la comèdia musical de Herbert Fields i Dorothy Fields, lletra i música d'Irving Berlin, creada el 1946.

## Argument

Annie Oakley, noia extremadament dotada amb la seva carrabina és contractada per Buffalo Bill i integra el Wild West Show. Per a l'espectacle és enfrontada a Frank Butler, l'estrella del tir a qui roba ràpidament l'estrellat. Malgrat la rivalitat professional, una història d'amor neix entre els dos tiradors.

## Repartiment

* Betty Hutton: Annie Oakley
* Howard Keel: Frank Butler
* Louis Calhern: Coronel Buffalo Bill Cody
* J. Carrol Naish: Sitting Bull
* Edward Arnold: Pawnee Bill
* Keenan Wynn: Charlie Davenport
* Benay Venuta: Dolly Tate
* Clinton Sundberg: Foster Wilson

## Premis i nominacions
### Premis

* 1951 Oscar a la millor banda sonora per Adolph Deutsch i Roger Edens

### Nominacions

* Oscar a la millor direcció artística per Cedric Gibbons, Paul Groesse, Edwin B. Willis i Richard Peffer
* Oscar a la millor fotografia per Charles Rosher
* Oscar al millor muntatge per James E. Newcom
* Globus d'Or a la millor actriu musical o còmica per Betty Hutton

## Al voltant de la pel·lícula

* El personatge d'Annie Oakley ja havia estat la protagonista de la pel·lícula Annie Oakley de George Stevens estrenada el 1935 amb Barbara Stanwyck.
* El paper del títol ha estat creat per Ethel Merman.
* El rodatge va començar amb Judy Garland al paper d'Annie, Frank Morgan al paper de Buffalo Bill i Busby Berkeley a la realització. Busby Berkeley va renunciar davant les absències repetides de Judy Garland per malaltia. Va ser reemplaçat per Charles Walters, despatxat al cap d'algunes setmanes en benefici de George Sidney. Pel que fa a Frank Morgan, va morir de sobte després d'haver rodat la seva escena d'obertura.

## Enllaços externs

* Fitxa de la pel·lícula a Encyclociné (francès)
# Aleksandar Mitrović

Aleksandar Mitrović (en serbi: Александар Митровић); Smederevo, 16 de setembre de 1994) és un futbolista professional serbi, que actualment juga de davanter al Fulham Football Club la Premier League i a la selecció del seu país. Amb 18 anys, Mitrović va ser nomenat un dels deu millors jugadors europeus de menys de 19 anys.

## Referències

* ↑ «List of players under written contract registered between 01/07/2015 and 31/07/2015» (PDF) p. 24. The Football Association. [Consulta: 15 febrer 2018].
* ↑ «Premier League Player Profile Aleksandar Mitrovic». Barclays Premier League, 2016. Arxivat de l'original el 29 de maig 2016.
* ↑ «Ten Under-19 talents to watch». uefa.com, 02-08-2013 [Consulta: 5 agost 2013].
Aleksandar Mitrović amb la selecció sèrbia - plantilles de navegació :
Selecció de futbol de Sèrbia – Copa del Món de Futbol 2018
1 Stojković •
2 Rukavina •
3 Tošić •
4 Milivojević •
5 Spajić •
6 Ivanović •
7 Živković •
8 Prijović •
9 Mitrović •
10 Tadić •
11 Kolarov  •
12 Rajković •
13 Veljković •
14 Rodić •
15 Milenković •
16 Grujić •
17 Kostić •
18 Radonjić •
19 Jović •
20 Milinković-Savić •
21 Matić •
22 Ljajić •
23 Dmitrović •
Entrenador: Mladen Krstajić
Selecció de futbol de Sèrbia – Copa del Món de Futbol 2022
1 Dmitrović •
2 Pavlović •
3 Eraković •
4 Milenković •
5 Veljković •
6 Maksimović •
7 Radonjić •
8 Gudelj •
9 A. Mitrović •
10 Tadić  •
11 Jović •
12 Rajković •
13 S. Mitrović •
14 Živković •
15 Babić •
16 Lukić •
17 Kostić •
18 Vlahović •
19 Račić •
20 Milinković-Savić •
21 Đuričić •
22 Lazović •
23 V. Milinković-Savić •
24 Ilić •
25 Mladenović •
26 Grujić •
Entrenador: Stojković
Selecció de futbol de Sèrbia – Eurocopa 2024
1 Rajković •
2 Pavlović •
3 Stojić •
4 Milenković •
5 Maksimović •
6 Gudelj •
7 Vlahović •
8 Jović •
9 Mitrović •
10 Tadić  •
11 Kostić •
12 Petrović •
13 Veljković •
14 Živković •
15 Babić •
16 Mijailović •
17 Ilić •
18 Ratkov •
19 Samardžić •
20 S. Milinković-Savić •
21 Gaćinović •
22 Lukić •
23 V. Milinković-Savić •
24 Spajić •
25 Mladenović •
26 Birmančević •
Entrenador: Stojković :
# Llista de compositors medievals

Llista de compositors medievals distribuïts per períodes:
* Els de la primera part de la baixa edat mitjana, que compren els nascuts abans de 1150
* Els del període central de la baixa edat mitjana, amb els nascuts entre 1150 i 1300
* Els de finals de la baixa edat mitjana, amb els nascuts entre 1300-1450
* Els de la transició entre l'edat mitjana i el Renaixement.

## Nascuts abans de 1150

* Romà el Melode
* Papa Gregori I
* Hildegarda de Bingen
* Hucbald
* Notker de Sankt Gallen
* Odó de Cluny
* Tutiló de Sankt Gallen
* Khosrovidukht
* Sahakduxt
* Càssia de Constantinoble
* Tibors de Sarenom

## Nascuts entre 1150 i 1300

Vegeu també la Llista de trobadors amb música conservada
* Léonin
* Pérotin
* W. de Wycombe
* Petrus de Cruce
* Berenguer de Palou
* Arnaut Daniel
* Giraut de Bornelh
* Marcabru
* Pèire Cardenal
* Ramon Llull
* Bernart de Ventadorn
* Bertran de Born
* Dante Alighieri
* Jaufré Rudel
* Alfons X de Castella
* Wolfram von Eschenbach
* Walther von der Vogelweide
* Neidhart von Reuental
* Comtessa de Dìa
* Marie de France
* Blanca de Castella
* Dame Margot
* Duquessa de Lorena
* Maroie de Dregnau de Lille
* Dame Maroie
* Meister Rumelant

## Els nascuts entre 1300-1450

* Philippe de Vitry
* Guillaume de Machaut
* Jehan de Lescurel
* Borlet
* Trebor
* Solage
* Francois Andrieu
* Francesco Landini
* Gherardello da Firenze
* Andrea da Firenze
* Giovanni da Firenze
* Paolo da Firenze (c. 1355 – c. 1436)
* Donato da Cascia
* Lorenzo Masini
* Bartolino da Padova
* Niccolò da Perugia
* Maestro Piero
* Anthonello de Caserta
* Philippus de Caserta
* Johannes Ciconia
* Matteo da Perugia
* Jacopo da Bologna
* Lorenzo da Firenze (†1372 o 1373)
* Grimace
* Jacob Senleches
* Johannes Tapissier (c. 1370 - abans de 1410)
* Baude Cordier
* Zacara da Teramo
* Giovanni Mazzuoli (Giovanni degli Organi) (1360-1426)

## Transició de l'edat mitjana al Renaixement

* Antonius de Civitate Austrie (Antonio da Cividale) (fl. c.1392-1421)
* Johannes Cesaris (c. 1406-1417)
* Roy Henry (més conegut com el Rei Enric V) (c. 1410)
* Pycard (c. 1410)
* Richard Loqueville (†1418)
* Byttering (possiblement Thomas Byttering) (c. 1410-1420)
* Bartolomeo da Bologna (fl. 1405-1427)
* Jacobus Vide (c. 1405-1433)
* John Dunstable (c. 1380-1453)
* Hugo de Lantins (c. 1430)
* Arnold de Lantins (c. 1430)
* Leonel Power (†1445)
* Gilles Binchois (c. 1400-1460)
* Johannes Brassart (c. 1400-1455)
* Guillaume Dufay (c. 1400-1474)
* Johannes Ockeghem (c. 1410-1497)
* Pierre de Lafage (segle xv)

## Vegeu també

* Llista cronològica de compositors de música clàssica
* Llista cronològica dels principals compositors de música clàssica
# Llista de majordoms del regne d'Aragó

Llista de majordoms del regne d'Aragó
* 1164 Blasco Maça I
* 1168 Blasco Romeo
* 1172 Ximeno d'Artosilla (Ximeno d'Artusella), anteriorment alferes del regne d'Aragó
* 1177 Sancho d'Horta (Sancho Duerta)
* 1194 Pero Sessé II
* 1195 Artal de Sadaone
* 1195 Guillén de Castellazuleo
* 1200 Ximeno Cornel I
* 1205 Arnaldo d'Alascón
* 1210 Aznar Pardo
* 1218 Pero Ferrández d'Açagra
* 1219 Blasco I d'Alagón
* 1222 Artal de Luna
* 1223 Ato I de Foces, auxiliat per Pelegrín de Bolas
* 1233 Blasco I d'Alagón
* 1235 Pero Cornel III
* Sancho d'Antillón
* Martín Ruiz de Foces

## Bibliografia

* Sánchez Casabón, Ana Isabel «Los cargos de mayordomo, senescal y dapifer en el reinado de Alfonso II de Aragón». Aragón en la Edad Media, Nº 8, 1989, pàg. 599-610. ISSN: 0213-2486. (castellà)
* Zurita y Castro, Jerónimo. "Anales de la Corona de Aragón"; Edició on-line, 1580. (castellà)
# Llistó

El llistó [Brachypodium retusum (Pers.) Beauv.] és una planta herbàcia habitual a erms i prats. Pertany a la família de les poàcies.
Té les tiges folioses ramificades, amb fulles disposades a banda i banda (dístiques), de vegades gairebé perpendiculars a la fulla. És un camèfit, per tant, no perd les parts aèries a l'estació desfavorable.
És una herba molt comuna a les contrades mediterrànies en comunitats més o menys obertes, des del carrascars i les garrigues fins a diferents tipus de prats. A sòls prims i eixuts s'hi fa una comunitat, el llistonar, en què és l'espècie dominant. Als Països Catalans el llistó és comú arreu, excepte cap als Pirineus, on esdevé més rar, i se'l pot trobar de 0 fins a 1.700 m d'altitud. Es troba a tot el sud d'Europa, el nord d'Àfrica i el Pròxim Orient fins a Aràbia.
És una planta que té usos medicinals com a hipotensor, antidiarreic, astringent, diürètic, antiinflamatori i per a banys dèrmics. També s'usa en jardineria i per a la protecció, estabilització i fixació del sòl a talussos secs i pedregosos.
Popularment es coneix també com llitsó, cerverol, fenal, fenàs, fenàs cerver/server, gerber, fenàs de botgeta, fenàs reüll, fenassos, pelosa.
* Brachypodium retusum, llistó, a Canyelles (Garraf), a l'hivern. Observeu la migradesa del sòl.
* Brachypodium retusum, llistó, a la Serra de Collserola, prop de Can Sauró
* Espiguetes seques de l'any anterior, a la Serra de les Torretes, prop de Martorell

## Referències

* ↑ «Brachypodium retusum» a EOL. Data consulta: 10 de març de 2014.
* ↑ «Llistó». Gran Enciclopèdia Catalana. Barcelona: Grup Enciclopèdia Catalana.
* ↑ Folch i Guillèn, Ramon. Vegetació dels Països Catalans. 1986a ed.. Barcelona: Ketres, 1980, p. 541 pàgines + mapa. ISBN 84-85256-62-X.
* ↑ de Bolòs, Oriol; Vigo, Josep; Masalles, Ramon M.; Ninot, Josep M. «Gramínies». A: Flora Manual dels Països Catalans. 2a Edició. Barcelona: Portic Natura, 1993, p. 1116. ISBN 8473064003.
* ↑ Clayton, W.D., Harman, K.T. et Williamson, H. Brachypodium distachyon Arxivat 2008-08-20 a Wayback Machine., Brachypodium pringlei i Brachypodium retusum dins de GrassBase - The Online World Grass Flora - Informació sobre aquestes espècies (anglès)
* ↑ Pardo, M. 1997. Usos poco frecuentes de algunas gramíneas. Quercus 140: 37-39.
* ↑ «Brachypodium retusum» a Carex Vivers. Data consulta: 10 de març de 2014.